मेघालय
मेघालय में विद्यालय राज्य सरकार, निजी संगठनों एवं धार्मिक संस्थानों द्वारा संचालित होते हैं। शिक्षा का माध्यम अंग्रेजी ही है। अन्य भारतीय भाषाएं जैसे असमिया, बंगाली, हिन्दी, गारो, खासी, मीज़ो, नेपाली और उर्दु वैकल्पिक विषयों की श्रेणी में पढ़ाई जाती हैं। माध्यमिक शिक्षा की शिक्षा बोर्ड्स से सम्बद्ध है जैसे काउंसिल ऑफ इंडियन स्कूल सर्टिफिकेट एग्ज़ामिनेशंस ("आईसीएसई"), केन्द्रीय माध्यमिक शिक्षा बोर्ड ("सीबीएसई"), राष्ट्रीय मुक्त विद्यालयी शिक्षा संस्थान ("ओपन स्कूल") और मेघालय शिक्षा बोर्ड।
गारो पहाड़ियाँ
गारो पर्वत भारत के मेघालय राज्य में छोटे पहाड़ों की श्रंखला है जिसके अंतर्गत मेघालय के तीन ज़िले आते हैं, पूर्वी, पश्चिमी और दक्षिणी गारो हिल्स। यह मेघालय में गारो-खासी श्रंखला का हिस्सा हैं। यहाँ मुख्य रूप से आदिवासी बसते हैं, जिनमें से मुख्यत: गारो लोग हैं। शिलांग, मेघालय की राजधानी, इन्ही पर्वतों में स्थित है। यह दुनिया में सबसे नम स्थानों में से एक है। यह श्रंखला मेघालय उपोष्णकटिबंधीय जंगल पारिस्थितिक तंत्र का हिस्सा है।